RESEP: Kersietamatie-agrodolce in die oond gerooster vir pasta-aand | Netwerk24
19 Februarie 2020 05:00
Die diepgeroosterde taai oondsappe van die tamatie en ander intense smaakmakers bring die hartstog van Fellini na pasta-aand. Vlei die kleure met ’n pienk somerwyn soos Du Toitskloof Pinotage Rosé.
Lewer 4 groot porsies.
1 kg ryp kersie-tamaties
1 brandrissie, pitte verwyder en fyngekap
1 hand vol basilie-kruidblare, geskeur
30 ml tamatie-puree
45 ml swart olywe, ontpit en gekap (opsioneel as jykappertjiesaad gebruik)
1 hand vol platblaarpietersielie, gekap
350 g spaghetti of pasta van jou keuse
Sprei die tamaties uit op ’n groot oondpan.
Sprinkel die fyngekapte rissies, knoffel, strooisuiker, basielkruid, origanum, sout en peper daaroor en skep blertse tamatiepuree bo-oor.
Sprinkel die olyfolie oor en rooster vir 45 minute tot sag en effe swart geskroei op plekke.
Sprinkel die asyn oor en laat effe afkoel.
Druk die tamaties fyner, roer die kappertjiesaad, olywe (indien gebruik) en pietersielie by.
Kook pasta, dreineer en hou ’n paar lepels van die pastawater in die pot. Giet pasta terug in die pot en roer agrodolce-tamatiesous by. Rond af met ’n vlaagreën pecorino.
Meer oor: Resepte | Pasta
RESEPTE: Pesto gee feestyd ekstra skop